  Туспуктэм: Григорий Фомин Майя Бывальцева Зол лымыян сэрен Удмуртиысь федерал но улосвыл сюръёсъя сюбегатонъёс кужымазы кылё. Со сярысь 21-тӥ толшоре ӝытазе элькун кивалтэтлэн тӧроез Ярослав Семёнов телеграм-каналаз ивортӥз. «Федерал трассаез усьтонлы дасяськиськом – лымыез утялтӥськом, фураослы интыысьтызы вырӟыны но меӵ гурезьёсы тубыны юрттон понна техника дасяськом. Улосвыл сюресъёсъя сюбегатонъёсты палэнтон сярысь вераськон али уг мыны. Но милем элькунамы кӧня ке нуналлы ӝегам транзит транспортэз татысь лэзьыны кулэ Ярослав Семёнов, Удмуртиысь кивалтэтлэн тӧроез Солэн ивортэмезъя, 19 часысен Татарстанын М-7 «Волга» федерал сюреслэн бадӟым машинаослы усьтӥзы. Автобусъёс понна бускель элькунысь вань сюресъёс ворсамын на. Пермь шаерын федерал сюресэз 22-тӥ толшоре 1 часысен бадӟым машинаослы усьтыны чаклало. Тодэ вайытом, Удмуртиын федерал но куд-ог улосвыл сюресъёсты бадӟым машинаос но автобусъёс понна 19-тӥ толшоре ворсазы. Ватсалом, 22-т толшоре школаослы дышетонэз дистанционной амалэн нуныны ӵектӥзы. Куазез эскерисьёслэн чакламзыя, вордӥськонэ нуназе шӧдскымон лымыны кулэ ӧвӧл, но сюресъёсты ӝогак сузяны уз луы.  Тегъёс: Авто сюресъёс ЯрославСемёнов куазь Удмуртия  